
[Kuupäev] määrus,milles käsitletakse mööbliesemete märgistamist olenevalt nende lenduvate saasteainete heitkogustest
NOR: […]
Sihtrühmad: mööbliesemete tootjad, importijad, levitajad ja nende toodete ostjad.
Eesmärk: mööbliesemete märgistamine olenevalt nende lenduvate saasteainete heitkogustest
Jõustumine:
· Toodete korral, mis tehakse turul esimest korda kättesaadavaks alates 1. jaanuarist 2020: 1. jaanuar 2020;
· Toodete korral, mis tehakse turul kättesaadavaks enne 1. jaanuari 2020: 1. jaanuar 2021;
Märkus: Käesolev määrus võetakse vastu keskkonnaseadustiku artiklite R. 221-40, R. 221-41 ja R. 221-43 rakendamiseks. Määruses sätestatakse etiketi esitamise kord, asjakohased lenduvad saasteained ning iga lenduva saasteaine kohta väärtused, mis vastavad lenduvate saasteainete heitkoguste klasside määratlustele. Selles sätestatakse märked ettevaatusabinõude kohta, mis tuleb mööbliesemete lenduvate saasteainete heitkogustest tulenevalt võtta.
Viited: käesoleva määrusega on võimalik tutvuda Prantsuse õigusaktide andmebaasis Légifrance (http://www.legifrance.gouv.fr).
Rahvusvaheliste kliimasuhete eest vastutav keskkonna-, energia- ja mereminister ning sotsiaal- ja tervishoiuminister,
võttes arvesse Euroopa Parlamendi ja nõukogu 9. septembri 2015. aasta direktiivi (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord, ning teatist nr 2017/xxx/F,
võttes arvesse keskkonnaseadustikku, eelkõige selle artikleid L. 221-10 ja R 221-38,
võttes arvesse keskkonnaseadustiku artikli L. 120-1 rakendamise tulemusel ajavahemikus [kuupäev] kuni [kuupäev] 2017 läbi viidud avaliku konsulteerimise käigus esitatud tähelepanekuid,
võtavad vastu järgmise määruse:
Artikkel 1
Käesolevas määruses kasutatakse järgmisi mõisteid järgmises tähenduses:
1. „proov“: element, mida testitakse heitkoguste suhtes. Mööbliesemete korral võib proov olla täielik mööbliese, mööblieseme osa või selle detail;
2. „heitkoguste katsekamber“: kontrollitud tööparameetritega kamber, mida kasutatakse, et teha kindlaks lenduvad ühendid, mida ehitustooted ja mööbliesemed eritavad.
Artikkel 2
Keskkonnaseadustiku artiklis R.221-40 sätestatud nimekirja kantud aine on järgmine: Formaldehüüd (CAS-number: 50-00-0).
Eespool nimetatud aine heitmete omadused määratakse kindlaks vastavalt skaalale, mis koosneb neljast klassist, s.o A+ kuni C, kusjuures klass A+ tähistab kõige madalamat heitetaset ja klass C kõige kõrgemat heitetaset. Heitetase väljendub ainega kokkupuutel esineva kontsentratsioonina, mida tähistatakse µg.m-3.
Eespool nimetatud aine korral on heitestsenaariumid, heidete iseloomustamise meetodid ja piirväärtused nimetatud iga klassi kohta I lisas. Proovivõtmise kord on määratud selliselt, et proovid on representatiivsed. Proovide võtmise ja katsete läbiviimise kord on määratud selliselt, et tagatakse tulemuste tõesus ja jälgitavus. Eeldatakse, et I lisas nimetatud standardite põhjal iseloomustatavad kokkupuutel esinevad kontsentratsioonid rahuldavad tulemuste usaldusväärsuse nõudeid.
Artikkel 3
Teatud mööbliesemete korral võib kokkupuutel esineva kontsentratsiooni määrata võrdlusmööbli abil. Käsitletavad mööbliesemed ja võrdlusmööbli omadused on sätestatud II lisas. 
Artikkel 4
Keskkonnaseadustiku artiklis R.221-40 sätestatud etikett peab olema kooskõlas II lisas toodud näidisega. Etiketil peab lisaks olema ära toodud järgmine tekst, mis on kirjas loetavate tähtedega: „(*) Teave formaldehüüdi heitetasemekohta siseruumide õhus, mis on sissehingamisel mürgine, skaalal A+ (väga väikesed heitkogused) kuni C (suured heitkogused)“.
Artikkel 5
Keskkonnaseadustiku artiklis R. 221-43 nimetatud märked sisaldavad järgmist teavet:
„Puidupõhiseid paneele (puitlaastplaadid, puitkiudplaadid, vineer jms) sisaldavad mööbliesemed võivad eritada siseruumide õhku saasteaineid. Seega soovitatakse pärast mööbliesemete eluasemesse paigaldamist asjaomast ruumi vähemalt nelja nädala jooksul sagedasti tuulutada, et vähendada ruumi kokkupuudet mööblist erituvate saasteainetega.“
Artikkel 6
Käesoleva, prantsuse ametlikus väljaandes avaldatava määruse rakendamise eest vastutavad ohtude vältimise peadirektor ning tervise peadirektor enda pädevusvaldkonna piires.
[Koostamise koht ja kuupäev]
Rahvusvaheliste kliimasuhete eest vastutav
keskkonna-, energia-
mereminister,
Ministri nimel ja volitusel:
riskiennetuse peadirektoraadi direktor
M. MORTUREUX
Sotsiaal- ja
tervishoiuminister,
Ministri nimel ja volitusel:
tervishoiu peadirektor
B. VALLET
LISAD
I LISA
Formaldehüüdiga kokkupuutel esineva kontsentratsiooni võib määrata kindlaks, kasutades meetodit 1 või meetodit 2.
A. – Meetod 1: Kokkupuutel esineva kontsentratsiooni iseloomustamine heidete katsekambri meetodi abil 
1. Siseruumide õhku mööbliesemetest erituva formaldehüüdi heitmete iseloomustamise meetod
	PARAMEETER
	VÕRDLUSMEETOD 
	Avaldamise KUUPÄEV

	Proovivõtmine ja proovide ettevalmistamine
	Tehniline juhend „Katseprotokoll mööbliesemete lenduvate saasteainete heitkoguste iseloomustamiseks“
	2017

	Heitmete katsekambri meetod
	NF EN ISO 16000-9
	2006


Juhul, kui toote suhtes kohaldatakse kinnitatud standardit, mis näeb ette muu meetodi formaldehüüdi heidete iseloomustamiseks või mis viitab sellele, võidakse kasutada antud meetodit eespool toodud meetodite asemel.
2. Kokkupuute kontsentratsiooni mõõtmise meetod
	PARAMEETER
	ÜHIK
	MEETOD
	Avaldamise KUUPÄEV

	Proovide võtmine ja analüüsimine
	µg.m-3
	NF EN ISO 16000-3
	2011


Juhul, kui toote suhtes kohaldatakse kinnitatud standardit, mis näeb ette muu meetodi formaldehüüdi heidete iseloomustamiseks või mis viitab sellele, võidakse kasutada antud meetodit eespool toodud meetodi asemel.
3. Heitestsenaariumid
Kokkupuute kontsentratsiooni arvutatakse tavapärases võrdlusruumis, mille koguruumala (V) on 30 m3 ning mille sees on õhuvahetuse määr (n) 0,5 h-1 ja kus asub mööbliese.
4. Heitkoguste klasside kehtestamine
Heitkoguste klassid määratakse mõõtmiste põhjal, mis viiakse heitkoguste katsekambris läbi 28 päeva pärast või enne selle perioodi lõppu, kui heitkogused täidavad kõige nõrgema heitkoguste klassi (A+) nõudeid.
B. Meetod 2: Kokkupuutel esinevate kontsentratsioonide iseloomustamine puidupõhiste paneelide heitkoguste põhjal 
Asjaomase mööblieseme puidupõhiste paneelide formaldehüüdi heitetegureid siseruumide õhku iseloomustatakse ühe järgneva viitestandardi kirjeldustest tulenevalt:
· NF EN ISO 16000-9: Lenduvate orgaaniliste ühendite heitmete sisaldus ehitustoodetes ja seadmetes – Heitmete katsekambri meetod (2006)
· NF ISO 16000-3: Formaldehüüdi ja muude karbonüülsete ühendite sisaldus – Aktiivse proovivõtu meetod (detsember 2011).
· NF EN 717-1: Puidupõhised paneelid – Formaldehüüdi eritumise kindlaksmääramine – Osa 1 Formaldehüüdi heitkogused kambermeetodi abil (märts 2005).
Juhul, kui toote suhtes kohaldatakse kinnitatud standardit, mis näeb ette muu meetodi formaldehüüdi heidete iseloomustamiseks või mis viitab sellele, võidakse kasutada antud meetodit eespool toodud meetodite asemel.
Kui paneelil on kate, võib paneeli brutoheiteteguri korrutada kasutatud katte olemusest tuleneva teguriga, seda kooskõlas keskkonnaministeeriumi veebilehel avaldatud tehnilise juhendiga.
Kõigi terves mööbliesemes kasutatud paneelitüüpide heitetegurite summa, mis arvutatakse olenevalt nende pindalast mööbliesemes, moodustab ühtse mööblieseme formaldehüüdi heiteteguri.
Formaldehüüdiga kokkupuutel esinev kontsentratsioon määratakse ühtse heiteteguri põhjal kooskõlas standardi NF EN ISO 16000-9 (2006) sätetega. See arvutatakse tavapärases võrdlusruumis, mille koguruumala (V) on 30 m3 ning mille sees on õhuvahetuse määr (n) 0,5 h-1 ja kus asub mööbliese.

C. – Formaldehüüdiga kokkupuute kontsentratsiooni piirväärtused (µg.m-3) ja vastavad klassid
	KLASSID
	C
	B
	A
	A+

	Formaldehüüd
	≥ 10
	< 10
	< 5
	< 3


II LISA
Artiklis 3 nimetatud mööbliesemed on järgmised:
1. Köök
Võrdlusköök koosneb vähemalt järgmisest:
· kaks madalat kappi, mõlemad on 600 mm või 800 mm laiad;
· kaks kõrget kappi, mõlemad on 600 mm või 800 mm laiad;
· neli ust ja kaks sahtlit.
2. Vannituba
Võrdlusvannituba koosneb vähemalt järgmisest:
· Madal kraanikausi all asuv kapp, mis on 800 mm lai ja millel on üks uks või üks sahtel;
· kapp, mis on 400 mm lai ja 1800 mm kõrge ja vähemalt ühe uksega.
3. Garderoob
Võrdlusgarderoob koosneb vähemalt ühest 500 mm laiast kapist, mis on 500 mm sügav ja 2000 mm kõrge, millel on vähemalt kaks sahtlit ja neli riiulit.
III LISA
1. Etikett sisaldab alljärgnevalt nimetatud andmeid:
· pealkiri „Heitmed siseruumide õhus“, millele järgneb tärn, mis viitab artiklis 4 toodud tekstile;
· piktogramm ja klasside skaala;
· suuremõõtmeline kiri, mis vastab kõige karmimale klassile, mis saadi I lisas sätestatud korra põhjal.
2. Etiketi mõõtmed peavad olema minimaalselt 60 mm x 120 mm ja etikett peab olema kooskõlas ühega järgmisest kahest näidisest:
1. näidis, värviline:

Etiketi trükkimisel tuleb kasutada järgmisi värve:
· piktogrammi ümbritseva tausta jaoks: 0% tsüaan, 0% purpurpunane (magenta), 0% kollane, 20% must.
· piktogrammil kujutatud pilve jaoks: 0% tsüaan, 0% purpurpunane (magenta), 0% kollane, 40% must;
· A+ klassi korral: 100% tsüaan, 0% purpurpunane (magenta), 100% kollane, 0% must;
· A-klassi korral: 50% tsüaan, 0% purpurpunane (magenta), 100% kollane, 0% must;
· B-klassi korral: 0% tsüaan, 50% purpurpunane (magenta), 100% kollane, 0% must;
· C-klassi korral: 0% tsüaan, 100% purpurpunane (magenta), 100% kollane, 0% must.
Suuremõõtmeline kiri trükitakse valgele põhjale klassile vastava värviga.
Klassi skaalal esitatakse tähed valgel triibul, mis asub klassile vastavat värvi pinnal.
Ülejäänud etikett on trükitud musta värviga valgel taustal.
2. näidis, mustvalge:
[image: image2.emf]

Etiketi trükkimisel tuleb kasutada järgmisi halli varjundeid:
· piktogrammi ümbritseva tausta jaoks: 20% must;
· piktogrammil kujutatud pilve jaoks: 40% must;
· suures kirjas tähe jaoks: 90% must;
· A+ klassi korral: 40% must;
· A-klassi korral: 60% must;
· B-klassi korral: 80% must;
· C-klassi korral: 90% must.
Suuremõõtmeline kiri trükitakse alati valgele taustale ja see on 90% must.
Klassi skaalal esitatakse tähed valgel triibul, mis asub klassile vastava musta protsentuaalse sisaldusega pinnal.
Ülejäänud etikett on trükitud musta värviga valgel taustal.
Ühevärvilise trüki korral kasutatakse 2. mudelit, asendades must värv ükskõik millise muu loetava värviga, pidades seejuures protsentidest kinni.
